# Yves Montand

| Yves Montand |
| --- |
| Yves Montand u Cannesu 1987. |
| Biografske informacije |
| Rođenje | Ivo Livi (1921-oktobra-13)13. oktobra 1921. Monsummano Terme, Italija |
| Smrt | 9. novembra 1991. (dob: 70) Senlis, Oise, Francuska |
| Supružnik | Simone Signoret (1951-85) Carole Amiel (1987-91) |
| Opus |
| Djelatni period | 1946 - 1991 |
| Znamenite uloge |
| **Mario** u Nadnica za strah **Zamjenik** u Z **Philip Michael Santore** u Opsadno stanje **Cesar Soubeyran** u Jean de Florette i Manon des Sources |

**Yves Montand** (Monsumagno, Toskana, 13. listopada 1921. - Senlis, Oise, Francuska, 9. studenog 1991.). Rođen kao **Ivo Livi** , francuski šansonijer i glumac.

## Biografija

Montand je podrijetlom Talijan, sin siromašnih talijanskih emigranata koji su se pred naletom fašizma 1924. nastanili u Marseilleu. Karijeru započinje u lokalu *Alcatraz* u Marseilleu, gdje 1938. pjeva pjesme Treneta, Chevaliera, Fernandela te kaubojske pjesme i drugo. Nakon burnih ratnih godina stigao je u Pariz i 1944. upoznao Édith Piaf koja ga je skrenula s dotadašnjeg repertoara i odgajala kao šansonijera, ubrzo jednog od najvrsnijih druge polovice 20. stoljeća. Iako samo interpret pjesama, bio je kompletna nadahnuta ličnost – glumac, plesač, pjevač i zabavljač. Njegov šarm, ljepota i dubina interpretacije te zanosni temperament ostali su do danas nenadmašni. Njegov ugodan glas i perfektan scenski nastup, te interpretacija uvijek vrlo kvalitetnih pjesama doista su ga pretvorili u pravu instituciju francuske šansone.

Recital u *L`Étoileu* 1946. bio je pravom prekretnicom u njegovu životu. Trajao je neprekidno sedam tjedana i bio je pravi trijumf glazbenih pozornica. Bio je to njegov prvi samostalni nastup, a već od 1953. do 1954. pravi svoje slavne šansonijerske predstave *One Man Show*, u kojima ga nitko neće nadmašiti. Osim ležernosti i zabavnog karaktera jednog Chevaliera, Montand na scenu unosi i onu najvažniju komponentu šansone, kvalitetu teksta i nadahnutu interpretaciju pjesnika. Godine 1946. susreo se sa slavnim režiserom Marcelom Carnetom i pjesnikom Jacquesom Prévertom, što će biti još jednim prijelomnim dogođajem u životu. Postat će sjajan filmski glumac i najsuptilniji interpret poezije u šansoni. Nenadmašne su mu interpretacije Jacquesa Préverta (*Barbara*, *Les feuilles mortes*).

Godine 1949. upoznaje glumicu Simone Signoret koja će mu ubrzo postati ženom i biti s njim do kraja života. Nakon što je 1965. izdao posljednji album i 1968. trijumfalno nastupio u Olympiji, napustio je glazbenu scenu, kao što je to godinu dana prije (1967.) načinio Jacques Brel i potpuno se posvetio filmu.

## Filmografija

* *Les portes de la nuit* (1946)
* *Le salaire de la peur* (1953)
* *Marguerite de la nuit* (1955)
* *Les Sorcières de Salem* (1956)
* *La Grande Strada Azzurra* (1957)
* *Legge, La* (1959)
* *Let's Make Love* (1960)
* *Goodbye Again* (1961)
* *My Geisha* (1962)
* *Compartiment tueurs* (1965)
* *La guerre est finie* (1966)
* *Grand Prix* (1966)
* *Vivre pour vivre* (1967)
* *Le Diable par le Queue* (1968) (The Devil by the Tail)
* *Z* (1969)
* *On a Clear Day You Can See Forever* (1970)
* *Le Cercle Rouge* (1970)
* *L'Aveu* (1970)
* *La folie des grandeurs* (1971)
* *Tout va bien* (1972)
* *César et Rosalie* (1972)
* *État de Siège* (1973)
* *Vincent, François, Paul...et les autres* (1974)
* *Le Sauvage* (1975)
* *Police Python 357* (1976)
* *The Big Operator* (1976)
* *Le fond de l'air est rouge* (1977)
* *La Menace* (1977)
* *I as in Icarus* (1979)
* *Choix des Armes* (1981)
* *Garçon!* (1983)
* *Manon des Sources* (1986)
* *Jean de Florette* (1986)
* *IP5* (1991)

## Vanjske veze

* International Jose Guillermo Carrillo Foundation Arhivirano 2008-12-11 na Wayback Machine-u
* Yves Montand na sajtu IMDb
* Yves Montand na Find a Grave